न्यू गिनी ऊच्चभूमि
न्यू गिनी ऊच्चभूमि (New Guinea Highlands, न्यू गिनी हाईलैन्ड्ज़), जो मध्य पर्वतमाला (Central Range या Central Cordillera) भी कहलाती है, एक पर्वतमालाओं और नदी-घाटियों का एक क्षेत्र है जो ऑस्ट्रेलिया से उत्तर में स्थित न्यू गिनी द्वीप के कुछ भागों पर विस्तृत है। यह द्वीप पर पूर्व-पश्चिम दिशा में चलता है। न्यू गिनी द्वीप का पश्चिमी हिस्सा इंदोनीशिया का भाग है और पूर्वी हिस्सा पापुआ न्यू गिनी नामक स्वतंत्र राष्ट्र है। न्यू गिनी ऊच्चभूमि द्वीप के इन दोनों राजनैतिक भागों पर फैली हुई है। भूमध्य रेखा के पास होने के बावजूद इसके कुछ पहाड़ इतने ऊँचे हैं कि उनपर बर्फ़ रहती है और कुछ पर हिमानियाँ (ग्लेशियर) चलती हैं।